דחייה: אין כל צידוק להכאת נשים

בפרק זה אדון בגישתם של אותם רבנים השוללים הכאת נשים, אותה בחרתי לכנות 'דחייה'. יש שני סוגי דחייה: דחייה שאינה מוסמכת ודחייה מוסמכת. רבנים הדוגלים בגישה הראשונה (שאינה מוסמכת) טוענים שהכאת נשים מהווה עילה מספקת לגירושין. רבנים בעלי עמדה מוסמכת, לעומת זאת, רואים בהכאת נשים מעשה מתועב, ובכל זאת נוקטים בעמדה חמקנית, בה אדון בהרחבה בפרק עשר.

דחייה ללא הסמכה היא עמדה שאינה מתירה פשרה. הנוקטים בעמדה זו מתנגחים גלויות באי צדק ואינם מוכנים לשאת כל עוול. כדי לתקן מצבים של עיוות הדין, דואגים הנוקטים בעמדה זו לחסל את שורש העוול, למגר את מצב העניינים הנוכחי, שורש אי הצדק – הווה אומר, את המצב שבו על אישה להישאר נשואה לבעל אלים.

מעל לכל, "דחייה" נוגעת לסוגית הכאת נשים: היא אינה מכחישה אותה, מקבלת אותה, או מצדיקה אותה. באופן חד משמעי, דחייה מנהירה שהכאת נשים אינה קבילה, ומחייבת פיצוי זה או אחר ו\או שחרור מוחלט של הקורבן מסבלותיה.

דחייה ללא תנאי היא עמדתם של אותם רבנים המכירים בכך שאכן יש בעיה ומגנים אותה. כדי לשנות את מה שנתפס בעיניהם כעיוות הדין, חלקם מתייחסים להלכה באופן יצירתי באמצעות שימוש ב*תקנות* או באמצעות פסיקה\*.

(\*רבנים אינם מחוקקים – אלא פוסקים).